správa zo zahraničnej pracovnej cesty

1.	Účastníci ZPC:

Titul, meno a priezvisko:	PhDr. Lucia Auxtová
	
Pracovisko:	Ministerstvo školstva, vedy, výskumu a športu SR
Sekcia medzinárodnej spolupráce a európskych záležitostí 
Stromová 1, 813 30 Bratislava	
Pracovné zaradenie:	štátny radca
hlavný štátny radca	
Znalosť jazykov:	AJ 	

2.	 Zahraničná pracovná cesta:

Štát:	Belgicko	
Mesto:	Brusel	
Vykonaná v dňoch:	25. – 26. 1. 2016	
Prijímajúca organizácia:	Rada EÚ 	
Účel cesty:	Správa zo zasadnutia Výboru pre vzdelávanie Rady Európskej Únie 
	
Spôsob financovania:	MŠVVaŠ SR	
3.	Rámcový program pobytu:

25. 1. 2016
26. 1. 2016
	Vo večerných hodinách prílet do Bruselu, presun do hotela, ubytovanie. 
Celodenná účasť na zasadnutí EDUC. Vo večerných hodinách návrat do Bratislavy. 	
4.	Priebeh rokovaní

Dňa 26. januára 2016 sa uskutočnilo druhé zasadnutie Výboru pre vzdelávanie pod vedením holandského predsedníctva Rady EÚ, ktorému predsedal Mirko van Muijen. Zasadnutie bolo venované pokračovaniu diskusie k návrhu vyhlásenia Rady o podpore socio-ekonomickej konvergencie a inklúzie v EÚ prostredníctvom vzdelávania. Dokument predstavuje príspevok sektora vzdelávania a odbornej prípravy k Európskemu semestru 2016. PRES informovalo o dátumoch zasadnutí CRP1 pred Radou pre vzdelávanie a plánovaných konferenciách. EK referovala o pilotnom peer counselingu, ktorý sa konal koncom roku v Štokholme. Nástroj je súčasťou ET 2020 a je šitý na mieru krajine, ktorá oň požiada. Delegácie sa vyjadrovali k téme politickej diskusie na Rade, ktorá bude pokračovať v duchu Parížskej deklarácie. Dôležitá debata medzi členskými štátmi a EK bola na tému revízie Európskeho kvalifikačného rámca, ktorý bude prioritným legislatívnym balíkom SK PRES v oblasti vzdelávania.

Európska komisia referovala o pilotnom peer counselingu (PC), ktorý sa konal koncom roku v Štokholme. Nástroj je súčasťou ET 2020 tool box a je šitý na mieru krajine, ktorá oň požiada. Aby mal reálny vplyv na národnú politiku musí sa týkať témy, ktorá je pre danú krajinu aktuálna. Prvý krok je neformálna žiadosť, po ktorej EK posúdi relevantnosť témy pre európsku úroveň a svoje kapacity v danej oblasti. V prípade SE oň požiadala nezávislá školská komisia menovaná ministerstvom, ktorá dostala zadanie vytvoriť správu o národnom školskom systéme. SE spojilo PC s národnou konferenciou za účasti dvoch ministrov, čo potvrdzuje dôraz kladený na túto aktivitu. Po ukončení vypracujú experti príslušných tematických oddelení EK návrh správy, do finalizácie ktorej majú následne vstupy hodnotiace krajiny, ako aj krajina, ktorá bola v procese PC hodnotená.

Európska komisia potvrdila, že 25. mája zverejní dlho avizovaný Skills package, ktorého súčasťou bude aj revízia EQF (priorita SK PRES v oblasti vzdelávania). Revízia bude obsahovať aj referencovacie kritériá, ktoré nie sú jasne uvedené v odporúčaní z roku 2008. Zároveň potvrdila zámer „otvoriť EQF svetu“. Účel je podporiť hospodársku spoluprácu s krajinami mimo EÚ a reagovať na migráciu do EÚ ľudí s rozdielnymi kvalifikačnými predpokladmi. Pilotná komparatívna štúdia s Austráliou, Novým Zélandom a Hongkongom ukázala, že je to možné. AT upozornilo, že EQF je nástroj na porovnanie vzdelania a nie na zamestnanie. V žiadnom prípade by preto nemalo ísť o nástroj pre uplatniteľnosť na trhu práce. Zároveň je príliš skoro vysielať signál smerom k tretím krajinám, keďže aj v EÚ sme zatiaľ len v implementačnej fáze (AT, SK). Viaceré krajiny tiež upozornili, že EQF je nástroj pre transparentnosť a nie uznávanie kvalifikácií. Potrebujeme preto jeho úpravu, ale nie veľké zmeny. FI parlament nie je naklonený harmonizácii vzdelávacích systémov. Spoločnosti v EÚ vnímajú, ako príliš rozdielne a kvalifikačné rámce zodpovedajú predovšetkým realite v každej krajine zvlášť. Takisto požadované kvalifikácie sa medzi členskými štátmi veľmi líšia. Musíme preto začať budovaním priestoru dôvery a najskôr spoznať vzájomne naše vzdelávacie systémy a až následne porovnávať kvalifikácie. Kľúčové je preto pokračovať v Bolonskom procese modernizácie VŠ vzdelávania a kodanskom procese v oblasti OVP. Potrebujeme hlavne budovať vzájomnú dôveru vo vzdelávacie systémy a inštitúcie a na to nám slúži program E+. Pre HR je kľúčové pokračovať v procese zabezpečovania kvality a EQF u nich predstavuje nielen nástroj porovnania kvalifikácií, ale aj presadzovania reforiem. UK chýba kontext predloženia revízie EQF v rámci celého Skills package. Takisto upozornilo, že máme informácie o EQF, ale chýbajú nám o revízii Europass a základných zručnostiach. Tiež im nie je jasná otázka načasovania, keďže verejné konzultácie trvajú 12 týždňov a ak by sa spustili 1. februára, tak skončia 23. apríla, čo je dosť krátky časový priestor do zverejnenia balíčka.

Podľa EK potrebujeme spoločný jazyk pre transparentnosť, ale nemá v pláne harmonizáciu. Otvorenie EQF tretím krajinám musíme vnímať vo svetle toho, že revíziu robíme aspoň na 10 rokov dopredu. S tretími krajinami už dnes EÚ spolupracuje v iných oblastiach a pilotný projekt ukázal, že technicky to možné je. Nejde nám pritom samozrejme o uznávanie, ale porovnanie kvalifikácií s tretími krajinami. EK proces nevníma ako revíziu, ale ako posilnenie EQF, keďže princípy sa nemenia. EK nebude meniť legislatívny základ a finančný dopad bude minimálny. Nie je preto potreba robiť zhodnotenie dopadov. Namiesto toho plánuje pracovný dokument (spoločný pre EQF a Europass), ktorý bude prezentovať Výboru pre vzdelávanie. Uskutoční sa aj verejná diskusia. 
5.	Odporúčané závery
	Prítomnosť slovenských zástupcov na tomto zasadnutí sa vyžaduje vzhľadom na potrebu posilnenej účasti a participácie delegátov na zasadnutiach prípravných orgánov Rady EÚ v rámci intenzívnej prípravy SR na predsedníctvo v Rade EÚ.
6.	Prehľad prinesenej dokumentácie
Dokumentácia z EDUC je uložená na SMSEZ MŠVVaŠ SR.  

7.	Prínos ZPC

Prínosom účasti na rokovaní boli okrem iného aj osobné stretnutia s ďalšími expertmi a účastníkmi členských krajín, ktorí sú zodpovední za riešenie predmetnej agendy. Z hľadiska nastavenia ďalšej spolupráce na európskej úrovni v prioritných oblastiach a konkrétnych témach týkajúcich sa vzdelávania a odbornej prípravy je dôležitá účasť všetkých členských krajín. Naďalej aktívne prispievať k výmene informácií medzi členskými krajinami s cieľom získania podnetných informácií, ktoré by sa následne dali aplikovať na národnej úrovni.

8.	Spôsob zverejnenia výsledkov

Správa zo ZPC bola zaslaná príslušnému odboru SMSEZ, ktorý ju zverejní na internetových stránkach MŠVVŠ SR. Súhlasíme so zverejnením správy na internete.

Správu vypracovali:     
PhDr. Lucia Auxtová, odbor európskych vzťahov

Správu schválili: 

PhDr. Marek Moška, generálny riaditeľ sekcie medzinárodnej spolupráce a európskych záležitostí 

Mgr. Lucia Divičanová, riaditeľka odboru európskych vzťahov